Cuneiform Tablet CCT 4 46a (BM 113564)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma a-šùr-DUG-ma a-šu-mì ṭup-pí-im ša a-ṣé-er i-dí-ku-bi-im ù i-a-tí a-šu-mì me-er-i-šu ta-áš-pu-ra-ni um-ma šu-ut-ma i-na pá-ni-tim i-na bu-ru-uš-ḫa-dum a-na ḫa-na-a pí-i a-dí-in a-na ḫa-na-a me-er-a-šu a-na a-lim{ki} ku-nu-tí ú-lá na-ší ù ša a-ḫa-šu <big_gap> ṣú-ḫa-ru-um ú-lá e-ḫa-az i-na ṣé-ri-šu a-ḫa-am a-šé-e i-na e-ra-bi-ni ma-ma-an i-ta-ba-al áp-nu-šu-ma um-ma a-na-ku-ma i-na ṣé-ri-šu a-ḫa-am ša-ni-am ta-šé-e um-ma šu-ut-ma mì-šu-ma i-na ṣé-ri-šu a-ḫa-am ša-ni-am a-šé-e 1 TÚG šu-ru-am 1 TÚG za-ku-am ša ta-ra-am-ku-bi na-áš-a-ku-um um-ma a-na-ku-ma i-ma-tí né-ra-áb za-ku-a-tí